Reklamationsret og forbehold - New Bikeshop
Har du en defekt vare?
Såfremt kunden køber en defekt vare, beklager vi naturligvis og for at udbedre dette, bedes kunden komme ned i en af vores 2 butikker og fremvise varen.
Der ydes reklamationsret på varer købt hos New Bikeshop i overensstemmelse med købeloven, herunder lovens §75a-86 om mangler i forbrugerkøb.
Købelovens frister for reklamationer er gældende – hvis en kunde, inden for 2 år efter købet, reklamerer inden for to måneder efter at manglen er opdaget, vil reklamation altid være rettidig.
Såfremt der foreligger en mangel ved en vare, vil denne blive repareret eller ombyttet, eller kunden vil blive tilbudt et afslag i prisen eller pengene tilbage afhængigt af manglen. Købelovens mangels regler finder anvendelse, og kunden har de rettigheder der fremgår af denne.
Vi gør opmærksom på at batterier på elcykler ikke er omfattet af købelovens regler om 2 års reklamationsret, men alene på den reklamationsret, som leverandøren angiver.
Når kunden køber en ny cykel hos os, vil kunden modtage et servicehæfte med reklamationsbestemmelser, klargøring, gode råd, servicekort og vejledning i vedligehold af den nye cykel.
Overholder kunden de første 4 serviceeftersyn (2, 9, 16 og 23 måneder) hos en cykelhandler der er medlem af brancheforeningen Danske Cykelhandlere, er kunden sikret udvidet reklamationsret, således at der gælder 3 års reklamationsret på enkeltdele og 5 års reklamationsret på brud på stel og forgaffel, med mindre andet er anført på salgsnota eller garantibevis. Der gælder dog særlige regler for Scott (fuldt affjedret: 3 år) og TREK (5 år – ved ejerskifte 2 år). Den udvidede reklamationsret gælder ved fabrikations- og materialefejl under forudsætning af normal brug af cyklen. Den udvidede reklamationsret gælder ikke carbonstel, carbonforgafler eller batterier på El-cykler
Er en cyklen, hvis vejledende salgspris er under 6.000 kroner, indenfor de første 2 år efter købet, udsat for stelbrud, der skyldes fabrikationsfejl, erstattes den af en ny tilsvarende model af samme mærke/fabrikat. Men overholdes overnævnte betingelser (de 4 første serviceeftersyn), udvides reklamationsretten til 5 år, medmindre andet fremgår af salgsnotaen, ovenstående i punkt 1., eller særligt garantibevis på cyklen. Eventuelt påmonteret ekstraudstyr overflyttes til den nye cykel. Ved brud på forgaflen, der skyldes fabrikationsfejl, påmonteres en ny. Ved stelbrud, der skyldes fabrikationsfejl på cykler, hvis pris er over 6.000 kroner, udskiftes stellet og komponenterne overflyttes. Vær opmærksom på, at man ikke kan påregne at få leveret en erstatningscykel eller erstatningsstel i samme farve og model nr., som cyklen havde ved købet.
Bemærk: Krav om udbedring af mangler ved cyklen inden for reklamationsfristen gælder efter købelovens regler kun, hvis ansvaret for de opståede mangler skyldes forhold, som sælger er ansvarlig for. Sælger er uden ansvar, hvis manglerne bl.a. skyldes hærværk, påkørsel, manglende vedligehold, unormalt brug eller almindeligt slid. Konstateres fejl eller mangler, er det vigtigt, at der omgående rettes henvendelse til New Bikeshop. Den udvidede reklamationsret gælder på cykler og de enkeltdele den er monteret med fra ny (ikke ekstraudstyr som cykelcomputer o. lign.) – andet udstyr/tilbehør er selvfølgelig dækket af den almindelige reklamationsret på 2 år.
Informationer på newbikeshop.dk kan ændres uden varsel. Bemærk at produktbilleder/miljøbilleder på vores hjemmeside, kan være vist med tilbehørsprodukter, ekstraudstyr eller andre varer, der ikke er inkluderet i prisen.
15.999,00 DKK 12.999,00 DKK